"**Waka Waka (This Time for Africa)**" (בתרגום חופשי: **ואקה ואקה (הפעם עבור אפריקה)**) הוא שיר של הזמרת שאקירה, בשיתוף עם הלהקה הדרום-אפריקאית פרשליגראונד (אנ'), שיצא כסינגל הרשמי של מונדיאל 2010. הוא יצא ב-7 במאי 2010 על ידי חברת התקליטים אפיק רקורדס. השיר נכתב על ידי ג'ון היל, גולדן סאונדס ושאקירה עצמה והופק על ידי ג'ון היל ושאקירה. מבחינה מוזיקלית השיר הוא שיר פופ ומבחינה לירית השיר מעודד אנשים להיות מכוונים למטרות שלהם כמו לוחמים. השיר עובד בהשראת השיר "Zangaléwa" של להקת המאקוסה הקמרונית Golden Sounds. כאשר השיר יצא הוא עורר מחלוקת מכיוון שלטענת אפריקאים רבים שאקירה לא הייתה צריכה לבצע את השיר אלא מישהו שהוא יליד יבשת אפריקה, שם נערך המונדיאל. השיר זכה לביקורות חיוביות מן המבקרים וקיבל שבחים על ההפקה שלו. הוא הגיע למקום הראשון במדינות רבות, בהן אוסטריה, בלגיה, צרפת, גרמניה, ספרד, איטליה ושווייץ. בארצות הברית השיר הצליח פחות כאשר הגיע למקום ה-38 בלבד אך יותר מאוחר הוא זכה למעמד פלטינה במדינה עם מכירות של מיליון עותקים. בנוסף הוא הגיע לעמדות פלטינה גם במדינות אחרות כמו למשל למעמד של 20 פלטינות בהודו ולמעמד 12 פלטינות בשווייץ ואף למעמד יהלום בצרפת. השיר מכר בסך הכל 10 מיליון עותקים מה שהופך אותו לאחד מהשירים הנמכרים ביותר בהיסטוריה ולשיר המונדיאל המצליח ביותר בהיסטוריה. לשיר יצאה גם גרסה בספרדית תחת השם "Waka Waka (Esto es África)".

הקליפ לשיר בוים על ידי מרקוס ראבוי ובו קבוצות של ילדים ושחקנים רוקדים לצלילי השיר, כאשר במקביל נראים קטעי ארכיון ממשחקי מונדיאל מכל הזמנים. בקליפ השתתפו מספר כדורגלנים בכירים ונודעים כמו ליאו מסי וכריסטיאנו רונאלדו. נכון לספטמבר 2021, הקליפ צבר 2.9 מיליארד צפיות, מה שהופך אותו לקליפ ה-27 הנצפה ביותר באתר יוטיוב, והנצפה ביותר שיצא בשנת 2010. שאקירה ופרשליגראונד ביצעו את השיר בטקס הפתיחה של משחקי המונדיאל וגם בטקס הסיום של המשחקים. בנוסף הוא גם בוצע בסיבוב ההופעות שלה "The Sun Comes Out World Tour".

רקע והוצאה
----------

בפברואר 2010 כתבה והפיקה שאקירה את השיר ביחד עם המפיק ג'ון היל שהפיק גם חלק משיריה באלבומה She Wolf. השיר כלל את הלהקה פרשליגראונד שהצטרפה לשיר כאשר היל פגש את המפיק שלהם בניו יורק. הלהקה הקליטה בנפרד את החלק שלה לשיר והם נתנו להיל לשמוע את ההקלטה מספר שעות לאחר מכן. היל הביע עניין בהקלטה ולבסוף הלהקה לקחה חלק בשיר.

באפריל אותה שנה, הפדרציה הבין-לאומית לכדורגל פיפ"א הודיעה כי השיר ייבחר להיות שיר המונדיאל הרשמי לשנת 2010 ושהוא יופיע באלבום הפסקול של המונדיאל "Listen Up! The Official 2010 FIFA World Cup Album". ב-7 במאי, כחודש לפני תחילת המשחקים, יצא השיר לאור והיה זמין להורדה דיגיטלית ב-iTunes, וב-28 במאי הוא הופיע כעותק פיזי. במקביל הופיעה גם הגרסה הספרדית של השיר במדינות ספציפיות. גרסאות הרמיקס של השיר יצאו לאור גם הן מאוחר יותר באלבומה התשיעי של הזמרת שאקירה "Sale el Sol".

הרכב מוזיקלי
------------

השיר הוא שיר פופ אשר שואב השראה ממוזיקה אפריקאית מסורתית. השיר משלב מקצב קולומביאני אפריקאי עם ביטים המושפעים מסוקה וכן משלב גם נגינה של גיטרה אפריקאית. הפזמון של השירים והמילים "Waka Waka" מושאלים מהשיר "Zangaléwa" של הלהקה "Golden Sounds". מבחינה לירית, השיר משווה שחקי כדורגל לחיילים בשדה הקרב ומעודדים אותם להילחם על מטרותיהם. בגרסה הספרדית של השיר המילים השתנו מעט ובמקום להשתמש במטאפורה של חיילים בשדה קרב הם משתמשים במטאפורה של קירות מתמוטטים.

מחלוקות
-------

אזרחי דרום אפריקה מתחו ביקורת כלפי החלטתה של הפדרציה הבין-לאומית לכדורגל פיפ"א לבחור בזמרת שאקירה, לשיר את השיר מכיוון שלטענתם, היה ראוי לתת לזמר יליד היבשת האפריקאית לשיר את שיר המונדיאל הרשמי במקומה. בנוסף הם כעסו גם על כך שאמנים אמריקאיים ובינלאומיים כמו אלישיה קיז ולהקת הבלאק אייד פיז היו אמורים להופיע באירוע הפתיחה של המשחקים, ולאו דווקא אומנים אפריקאים. כתוצאה מכך ארגון אפריקאי בשם "Creative Workers Union of South Africa" החליט לקיים הפגנה באפריל באותה השנה, אך היא התבטלה לאחר שארגון הכדורגל האפריקאי הודיע כי הוא ישקול זאת מחדש. בסופו של דבר, ארגון הכדורגל האפריקאי הודיע כי תעשיית המוזיקה הדרום אפריקאית והאפריקאית "תשחק תפקיד מרכזי באירוע הפתיחה של המשחקים". קיילה-רוז סמית', אחת מחברות להקת פרשליגראונד הגינה על החלטה לבחור בשאקירה לביצוע השיר כאשר אמרה: "אני חושבת שהמונדיאל הוא אירוע עולמי, אבל זה גם עסק, תרגיל שיווקי ענק. דורש מוזיקאי בטווח גלובלי מסוים שיפנה לכל סוגי האנשים השונים שצופים במשחקים, אז אני מבינה את הבחירה במישהי כמו שאקירה".

גם השיר עצמו עורר מחלוקת. ביוני אותה שנה נמסר כי המוזיקאי ווילפרידו וארגאס החליט להגיש תביעה נגד שאקירה על גנבת השיר "El Negro No Puede" עבור 11 מיליון דולר אשר בוצע על ידי הלהקה שלו "Las Chicas del Can". מאוחר יותר טען וארגאס כי התביעה עצמה אינה מכוונת ישירות לשאקירה וכי כל ההצהרות על שמו בנושא התביעה היו מפוברקות.

An image of a woman dancing is being projected onto a large screen. There is green lighting in the entire arena and large amounts of confetti are floating in the air.שאקירה מופיעה עם השיר במהלך הופעה באנגליה

הצלחה מסחרית
------------

### אירופה

השיר זכה להצלחה אדירה ברחבי אירופה. באוסטריה השיר הגיע למקום הראשון שם שהה במשך 6 שבועות רצופים ובמצעד עצמו שהה 63 שבועות מה שהופך אותו לשיר ששהה הכי הרבה שבועות בהיסטוריית המצעד. השיר גם נחשב לשיר המצליח ביותר שלה במדינה כאשר קיבל מעמד פלטינה כפולה על מכירות של 60 אלף עותקים. בולוניה ובפלנדריה השיר הגיע גם למקום הראשון למשך 5 שבועות ו-8 שבועות בהתאמה. הוא היה לאחד מהשירים הנמכרים ביותר לשנת 2010 בולוניה ובשנת 2012 הגיע באופן רשמי למעמד פלטינה כפולה בבלגיה עם מכירות של 60 אלף עותקים. גם בדנמרק השיר הגיע למקום הראשון והגיע למעמד פלטינה כפולה עם מכירות של 60 אלף עותקים.

בצרפת השיר הגיע למקום הראשון בשבוע יציאתו ונשאר שם במשך 6 שבועות רצופים. הוא הופיע במצעד במשך 3 שנים במצטבר (132 שבועות) ובסופו של דבר הצליח להגיע למעמד יהלום במדינה עם מכירות של 573,068 עותקים. גם בגרמניה השיר הגיע למקום הראשון ושהה שם במשך 6 שבועות והפך לשיר השני המצליח ביותר במדינה לשנת 2010. הוא הגיע למעמד של זהב מחומש במדינה עם מכירות של 750 אלף עותקים והפך לשיר הנמכר ביותר שלה במדינה. באיטליה השיר הגיע למקום הראשון גם כן לאחר שבועיים בלבד ונשאר במקום הראשון במשך 16 שבועות רצופים עד שבסופו של דבר הגיע למעמד פלטינה משושת עם מכירות של 180 אלף עותקים.

בספרד השיר זכה להצלחה אדירה גם כן כאשר היה במקום ראשון במצעד של המדינה במשך 17 שבועות רצופים ושהה 69 שבועות סך הכל במצעד. הוא זכה למעמד פלטינה משושת עם מכירות של 240 אלף עותקים והפך לאחד מהשירים הנמכרים ביותר במדינה. בשוודיה השיר הפך לאחד מהשירים המצליחים ביותר שלה כאשר הגיע למקום הראשון גם שם ושהה במצעד של המדינה במשך 58 שבועות. עד שבשנת 2012 הוא הצליח להגיע ל-9 מעמדות פלטינה במדינה עם מכירות של 360 אלף עותקים ואילו השיר כפורמט הורדה של צלצול לטלפון הגיע למעמד פלטינה משולשת. בשווייץ השיר הופיע לראשונה במקום ה-5 ולאחר 4 שבועות הגיע למקום הראשון. הוא בילה 86 שבועות במצעד הרשמי של המדינה והגיע למעמד פלטינה משולשת עם מכירות של 90 אלף עותקים. בבריטניה השיר זכה להצלחה פחותה כאשר הגיע למקום ה-21 במדינה אך הצליח להגיע למעמד פלטינה עם מכירות של 600 אלף עותקים נכון לשנת 2018.

### אסיה

השיר היה לשיר שהורד הכי הרבה פעמים בחנות המוזיקה של נוקיה לשנת 2010, בהתבסס על 38 מדינות, ביניהם הודו וסין. בהודו השיר הגיע בשיאו למקום ה-3 במצעד הרשמי של המדינה. בנוסף השיר הורד יותר מ-300 אלף פעמים בחברת טלקום שהחזיקה בזכויות בלעדיות למכור את השיר בטלפונים ניידים.

### אמריקה

השיר זכה להצלחה רבה גם בדרום אמריקה כאשר הגיע למקום הראשון בארגנטינה, צ'ילה וקולומביה. במקסיקו השיר הגיע גם למקום הראשון שם שהה 5 שבועות רצופים והגיע למעמד פלטינה כפולה בשנת 2012 על מכירות של 120 אלף עותקים. בארצות הברית השיר לא זכה להצלחה כמו ברוב העולם כאשר הגיע בשיאו למקום ה-38 בלבד במצעד הרשמי של המדינה אך השיר כן הצליח להגיע למעמד פלטינה נכון להיום מכירותיו עומדות על 1,950,000 עותקים ונכון למרץ 2014 זה השיר השלישי הנמכר ביותר שלה במדינה.

וידאו קליפ
----------

הקליפ בוים על ידי מרקוס רבוי. הוא פותח על ידי שאקירה עצמה יחד עם אנטוניו נאבס, מנהל קריאייטיב בכיר של סוכנות השיווק הבינלאומית "Ogilvy & Mather". נבאס הסביר כי הרעיון של הסרטון היה "לקחת את הצופה לטיול ברחבי העולם, המסתיים באפריקה". הכוריאוגרפיה נבנתה על ידי היי-האט אשר עבד עם שאקירה גם בקליפ שלה לשיר She Wolf. הוא צולם בלוס אנג'לס ופורסם במספר שפות. הוא יצא לראשונה ב-6 ביוני 2010 וזו הייתה הפעם הראשונה בה סוני מיוזיק הוציאו לאור קליפ גם בפורמט של 3D.

הקליפ מתמקד בעיקר בשאקירה ובקהל המורכב מרקדנים רבים וילדים רוקדים יחד. גם הלהקה פרשיגראונד שמשתתפת בשיר מופיעה בקליפ כאשר מגיע הבית שלהם בשיר. במקביל לריקודים, מופיעים בקליפ קטעים של משחקי מונדיאל מכל הזמנים כולל הסצנה הידועה לשמצה בה הכדורגלן האיטלקי רוברטו באג'יו החמיץ את הגול במשחק הגמר מול ברזיל ב-1994. בנוסף הוא מציג גם הופעות אורח של כדורגלנים נוספים ביניהם כריסטיאנו רונאלדו, דני אלבס, ג'רארד פיקה, קרלוס קמני, ליונל מסי ורפאל מרקז.

שאקירה מבצעת את השיר במהלך סיבוב ההופעות The Sun Comes Out World Tour בספרד.

הופעות
------

את השיר ביצעה לראשונה שאקירה בטקס פתיחת משחקי המונדיאל ב-10 ביוני 2010 ביחד עם השירים "Hips Don't Lie ו-"She Wolf" ובטקס סיום המשחקים ב-11 ביולי 2010. בנוסף ביצעה את השיר במהלך סיבוב ההופעות שלה The Sun Comes Out World Tour.

### ביקורות

דיאן קוצ'ר מבילבורד שיבחה את מופע הפתיחה של המשחקים וקראה לו: "גולת הכותרת של מופעי הפתיחה". אן פאוורס מ"לוס אנג'לס טיימס" שיבחה את השילוב של הרקדנים והילדים וכינתה את המופע וכתבה על כך: "זו הייתה רק מחווה סמלית, סקירה ארוכה של המסע של מוזיקת הפופ מאפריקה לכל פינה של כדור הארץ וחזרה." הרבה מהמבקרים והצופים התייחסו באופן שלילי לשאר המופעים באירוע הפתיחה ביחס למופע של שאקירה.

הערכה ביקורתית
--------------

### מצעדי סוף שנה

מבקרי מוזיקה רבים מארגונים וגופי תקשורת שונים הכלילו את השיר לסיכום השירים הטובים ביותר לשנת 2010. ג'רמי בלקלו ממגזין *Access Hollywood* דירג את השיר במקום התשיעי ברשימתו 10 השירים המובילים לשנת 2010. נכון למאי 2014 השיר מכר למעלה מ-10 מיליון עותקים ברחבי העולם, מה שהופך אותו לאחד מהשירים הנמכרים ביותר בהיסטוריה, ולשיר המונדיאל המצליח ביותר בכל הזמנים. בנוסף, השיר הוכרז כאחד משירי המונדיאל הטובים ביותר בכל הזמנים על ידי אתרים, מגזינים ומבקרים רבים ביניהם בילבורד.

נכון לאוקטובר 2021, הקליפ צבר למעלה מ-2.96 מיליארד צפיות, מה שהופך אותו לקליפ ה-29 הנצפה ביותר אי פעם באתר יוטיוב, לקליפ ה-4 הנשי הנצפה ביותר, ולקליפ השני הנצפה ביותר לשנת 2010. הגדולה של השיר חזרה שוב ב-2014 כאשר נמתחו ביקורות על השיר הרשמי של המונדיאל של שנה זו "(We Are One (Ole Ola" בטענה שהוא מאכזב ביחס ל-"(Waka Waka (This Time for Africa", ואף אנשים רבים כתבו "האשטגים" ברשתות החברתיות בהם נרשם "#VoltaWakaWaka" (בעברית: החזירו את, "Waka Waka").

לעומת זאת, את שיר המונדיאל השני של שנת 2014 "(Dare (La La La", ביצעה שאקירה בשלישית, וכלפיו הופנו ביקורות חיוביות, ואף הווידאו קליפ הנלווה שיצא עבורו צבר קרוב למיליארד צפיות. בזכות זה ששרה שאקירה את שיר המונדיאל בשלישית בשנה זו, היא הפכה לאמן היחידי אי פעם אשר שר את שיר המונדיאל שלוש פעמים ברציפות.

ביקורות ופרסים
--------------

פרייזר מקאלפין מ-"BBC Music Chart" נתן לשיר דירוג של 4 מתוך 5 כוכבים ושיבח את השילוב של הגיטרה האפריקאית בשיר. אם כי הוא הרגיש שהשיר לא מספיק מייצג את המונדיאל "ובאותה מידה השיר יכול היה לדבר על המאמץ העולמי לבניית צינורות מים באזורים הגרועים ביותר רדופי הבצורת של היבשת". רוברט קופסי מה-Spy נתן לשיר דירוג של 3 כוכבים מתוך 5 וכינה את הפזמון "כקליט באופן מגוחך" אם כי הוא הרגיש שמילות השיר "נשמעות כמו שיר של זוכה אקס פקטור". קייל אנדרסון מ-MTV כינה את השיר "כשיר המונדיאל הטוב ביותר ששמע". סטיוארט דרדיין מ-"Canada.com" לעומת זאת כינה את השיר כ"קיא קולי" "ואולי את השיר הרשמי הטיפשי היותר עבור כל אירוע ספורטיבי גדול אי פעם".

השיר היה מועמד לפרס "שיר הרדיו הטוב ביותר" בטקס Premios Shock. בנוסף הוא היה מועמד לפרס "השיר הלטיני הטוב ביותר" בטקס פרסי הבילבורד לשנת 2011 ובנוסף באותה שנה קיבל מועמדות לפרס "השיר הדיגיטלי הטוב ביותר" בטקס פרסי הבילבורד הלטיני. בנוסף באותה שנה הוא גם היה מועמד לפרס "השיר טבו ביותר" בטקס "Nuestro Tierra". בנוסף הוא הוכר בטקס ה-ASCAP כאחד מהשירים המנוגנים ביותר ובשנת 2012 זכה להכרה זו גם בטקס ה-BMI.

מיקומי שיא
----------

השיר זכה להצלחה עולמית במצעדים, והגיע לצמרות מצעדים רבות.

| 
‏‏‏  **מצעדים ודירוגים (2010-11)** |
| --- |
| מדינה | מצעד | מיקום שיא |
|  אוסטריה | Ö3 אוסטריה טופ 40‏ | 1 |
|  אוסטרליה | מצעד הסינגלים האוסטרלי | 32 |
|  איטליה | מצעד הסינגלים האיטלקי | 1 |
|  אירלנד | מצעד הסינגלים האירי | 10 |
|  ארצות הברית | בילבורד הוט 100 | 38 |
| מצעד השירים הלטיניים | 2 |
| מצעד השירים הטרופיים | 4 |
|  בריטניה | מצעד הסינגלים הבריטי | 21 |
|  גרמניה | GfK – טופ 100 | 1 |
|  דנמרק | היטליסטן | 1 |
|  הולנד | מצעד 40 הסינגלים ההולנדיים | 2 |
|  הונגריה | Rádiós Top 40 | 1 |
|  ולוניה | אולטראטופ 40 | 1 |
|  ישראל | מדיה פורסט ישראל | 3 |
|  לוקסמבורג | בילבורד | 1 |
|  נורווגיה | VG-lista | 2 |
|  ניו זילנד | המצעד הניו זילנדי הרשמי | 34 |
|  סלובקיה | ČNS IFPI | 2 |
|  ספרד | PROMUSICAE | 1 |
|  סקוטלנד | מצעד הסינגלים הסקוטי | 17 |
|  פולין | ZPAV | 1 |
|  פינלנד | המצעדים הפיניים הרשמיים | 1 |
|  פלנדריה | אולטראטופ 50 | 1 |
|  צ'כיה | ČNS IFPI | 1 |
|  צרפת | SNEP | 1 |
|  קנדה | קנדה הוט 100 | 11 |
|  שוודיה | סוורייטופליסטן | 1 |
|  שווייץ | המצעד השווייצרי | 1 |

| 
‏‏‏  **מצעדי סוף שנה (2010)** |
| --- |
| מדינה | מצעד | מיקום שיא |
|  אוסטריה | Ö3 אוסטריה טופ 40‏ | 2 |
|  איטליה | מצעד הסינגלים האיטלקי | 1 |
|  ארצות הברית | בילבורד הוט 100 | - |
| מצעד השירים הלטיניים | 29 |
|  בריטניה | מצעד הסינגלים הבריטי | 141 |
|  גרמניה | GfK – טופ 100 | 2 |
|  דנמרק | היטליסטן | 1 |
|  הולנד | מצעד 40 הסינגלים ההולנדיים | 4 |
|  הונגריה | Rádiós Top 40 | 4 |
|  ולוניה | אולטראטופ 40 | 1 |
|  טאיוואן | ג'י-מיוזיק | 74 |
|  ספרד | PROMUSICAE | 1 |
|  פינלנד | המצעדים הפיניים הרשמיים | 1 |
|  פלנדריה | אולטראטופ 50 | 2 |
|  צרפת | SNEP | 1 |
|  קנדה | קנדה הוט 100 | 59 |
|  שוודיה | סוורייטופליסטן | 3 |
|  שווייץ | המצעד השווייצרי | 1 |

| 
‏‏‏  **מצעדי סוף שנה (2011)** |
| --- |
| מדינה | מצעד | מיקום שיא |
|  הונגריה | Rádiós Top 40 | 58 |
|  ולוניה | אולטראטופ 40 | 41 |
|  ספרד | PROMUSICAE | 30 |
|  פלנדריה | אולטראטופ 50 | 69 |
|  שווייץ | המצעד השווייצרי | 33 |

| 
‏‏‏  **מצעדי סוף שנה (2013)** |
| --- |
| מדינה | מצעד | מיקום שיא |
|  ארצות הברית | בילבורד הוט 100 | - |
| מצעד השירים הלטיניים הדיגיטליים | 5 |

| 
‏‏‏  **מצעדי סוף שנה (2014)** |
| --- |
| מדינה | מצעד | מיקום שיא |
|  ארצות הברית | בילבורד הוט 100 | - |
| מצעד השירים הלטיניים הדיגיטליים | 6 |

| 
‏‏‏  **מצעדי סוף שנה (2015)** |
| --- |
| מדינה | מצעד | מיקום שיא |
|  ארצות הברית | בילבורד הוט 100 | - |
| מצעד השירים הלטיניים הדיגיטליים | 12 |

| 
‏‏‏  **מצעדי סוף שנה (2016)** |
| --- |
| מדינה | מצעד | מיקום שיא |
|  ארצות הברית | בילבורד הוט 100 | - |
| מצעד השירים הלטיניים הדיגיטליים | 13 |

| 
‏‏‏  **מצעדי סוף שנה (2017)** |
| --- |
| מדינה | מצעד | מיקום שיא |
|  ארצות הברית | בילבורד הוט 100 | - |
| מצעד שירי הפופ הלטיניים הדיגיטליים | 11 |

| 
‏‏‏  **מצעדי סוף שנה (2018)** |
| --- |
| מדינה | מצעד | מיקום שיא |
|  ארצות הברית | בילבורד הוט 100 | - |
| מצעד שירי הפופ הלטיניים הדיגיטליים | 8 |

| 
‏‏‏  **מצעדי כל הזמנים** |
| --- |
| מדינה | מצעד | מיקום שיא |
|  פינלנד | המצעדים הפיניים הרשמיים | 32 |
|  פלנדריה | אולטראטופ 50 | 65 |
|  צרפת | SNEP | 10 |
|  שוודיה | סוורייטופליסטן | 25 |
|  שווייץ | המצעד השווייצרי | 7 |

נתוני מכירות
------------

| מקום | תארים | מכירות |
| --- | --- | --- |
| אוסטריה (IFPI Austria) | פלטינה 2× | 60,000 |
| אוסטרליה (ARIA) | זהב | 35,000 |
| איטליה (FIMI) | פלטינה 6× | 180,000 |
| ארצות הברית (RIAA) | פלטינה | 1,950,000 |
| בלגיה (BEA) | פלטינה 2× | 60,000 |
| בריטניה (BPI) | פלטינה | 600,000צלבון כפול |
| גרמניה (BVMI) | זהב 5× | 750,000 |
| דנמרק (IFPI Denmark) | פלטינה 2× | 60,000 |
| הודו (IMI) | פלטינה 20× | 300,000 |
| מקסיקו (AMPROFON) | פלטינה 2× | 120,000 |
| ספרד (PROMUSICAE) | פלטינה 6× | 240,000 |
| פינלנד (Musiikkituottajat) | פלטינה | 13,248 |
| צרפת (SNEP) | יהלום | 573,068 |
| שוודיה (GLF) | פלטינה 12× | 360,000 |
| שווייץ (IFPI Switzerland) | פלטינה 3× | 90,000 |
| סיכום |
| בכל העולם | — | 18,230,000צלבון כפול |
| צלבון כפול מכירות + הזרמת מדיה בלבד |

קישורים חיצוניים
----------------

* מידע על היצירה "Waka Waka (This Time for Africa)‎" באתר מיוזיק בריינז
* מידע על הסינגל "Waka Waka (This Time for Africa)‎" באתר מיוזיק בריינז
* מידע על השיר "Waka Waka (This Time for Africa)‎" באתר AllMusic
* מידע על היצירה "Waka Waka (This Time for Africa)‎" באתר Discogs
* מילות השיר "Waka Waka (This Time for Africa)‎" באתר Genius
* סרטון השיר "Waka Waka (This Time for Africa)‎" באתר יוטיוב

הערות שוליים
------------

1. ↑  Access’ On The Download Staff’s Top 10’s Of 2010 | Access Online, Access (באנגלית)
2. ↑  Stats: SHAKIRA : The Receipts - Classic ATRL, classic.atrl.net (באנגלית) (ארכיון)(הקישור אינו פעיל, 9 באוקטובר 2021)
3. 1 2  "Pitbull Vs. Shakira: Whose World Cup Song Is Better? (Poll)". *Billboard* (באנגלית). נבדק ב-2018-04-19.
4. ↑  The Billion View Club: YouTube's Most Watched Music Videos, Rolling Stone
5. ↑  shakiraVEVO (2010-06-04), *Shakira - Waka Waka (This Time for Africa) (The Official 2010 FIFA World Cup™ Song)*, נבדק ב-2018-04-19
6. ↑  YouTube - Most Viewed Music Videos of All Time, kworb.net
7. ↑  YouTube - Most Viewed Music Videos by Female Artists, kworb.net
8. ↑  YouTube - Most Viewed Music Videos Published in 2010, kworb.net
9. ↑  We Are One (Ole Ola) Pitbull & Jennifer Lopez - Official EA SPORTS 2014 FIFA World Cup Song, EA SPORTS (באנגלית)
10. ↑  Stuart Jeffries, A critical theoretic Marxist dialectical analysis of the World Cup song, the Guardian, ‏2014-06-02 (באנגלית)
11. ↑  "ELLE South Africa on Twitter". *Twitter*. נבדק ב-2018-04-19.
12. ↑  *Shakira (Ft. Carlinhos Brown) – La La La (Brazil 2014)* (באנגלית), נבדק ב-2018-04-19
13. ↑  Single review: Shakira – ‘Dare (La La La)’ – All-Noise, all-noise.co.uk (באנגלית)
14. ↑  *Shakira: Dare - La La La (Video 2014)*, נבדק ב-2018-04-19
15. ↑  shakiraVEVO (2014-05-22), *Shakira - La La La (Brazil 2014) ft. Carlinhos Brown*, נבדק ב-2018-04-19
16. ↑  "'La La La,' 'Waka Waka,' or 'Hips Don't Lie': Which Shakira World Cup Performance Is Best?". *Billboard*. נבדק ב-2018-04-19.
17. ↑  WebCite query result, www.webcitation.org (באנגלית)
18. ↑  http://www.aria.com.au/pages/httpwww.aria.com.aupageshttpwww.aria.com.aupageshttpwww.aria.com.aupagesARIACharts-Accr2010.htm, www.aria.com.au (באנגלית)
19. ↑  FIMI - Home - FIMI, www.fimi.it (באיטלקית)
20. ↑  Home - RIAA, RIAA (באנגלית)
21. ↑  "Ask Billboard: Shakira's Biggest Hot 100 Hits". *Billboard*. נבדק ב-2018-04-03.
22. ↑  ultratop.be - ULTRATOP BELGIAN CHARTS, ultratop.be
23. ↑  www.bpi.co.uk
24. ↑  Bundesverband Musikindustrie: Gold-/Platin-Datenbank, ‏2013-12-02
25. ↑  "ifpi.dk | Musikselskaber 2016 - tal og perspektiver". *IFPI.dk* (בדנית). נבדק ב-2018-04-03.
26. 1 2  And the mobiles went Waka Waka - Hindustan Times, ‏2014-06-04
27. ↑  Certificados Musicales Amprofon, www.facebook.com
28. ↑  Shakira featuring Freshlyground - WAKA WAKA (Esto es Africa), Shakira featuring Freshlyground - WAKA WAKA (Esto es Africa) - Elportaldemusica.es: Novedades y Listas Oficiales de Ventas de Música en España
29. 1 2  Musiikkituottajat - Tilastot - Kulta - ja platinalevyt, www.ifpi.fi (בפינית) (ארכיון)
30. ↑  "Les Certifications - SNEP". *SNEP* (בצרפתית). 2013-11-01. אורכב מ-המקור ב-2018-04-04. נבדק ב-2018-04-03.
31. ↑  Bilan du marché du disque en France : ventes, chiffres et évolution, chartsinfrance.net
32. ↑  Wayback Machine, ‏2011-05-17
33. ↑  Steffen Hung, The Official Swiss Charts and Music Community, swisscharts.com
34. ↑  "Waka Waka (This Time For Africa)" - Sales around the world.

| שאקירה |
| --- |
| דיסקוגרפיה • וידאוגרפיה • שירים • סיבובי הופעות • פרסים ומועמדויות |
| אלבומי אולפן | *Magia* • *Peligro* • *Pies Descalzos* • *Dónde Están los Ladrones?* • *Laundry Service* • *Fijación Oral, Vol. 1* • *Oral Fixation, Vol. 2* • *She Wolf* • *Sale el Sol* • *Shakira* • *El Dorado* • *Las Mujeres Ya No Lloran* |
| מיני-אלבומים | *The Pepsi EP* • *Love in the Time of Cholera* |
| אלבומי הופעה | *MTV Unplugged* • *Live & off the Record* • *Oral Fixation Tour* • *Live from Paris* • *Shakira in Concert: El Dorado World Tour* |
| אלבומים אחרים | *The Remixes* • *Colección de Oro* • *Grandes Éxitos* • *Oral Fixation, Vol. 1 & 2* |
| סיבובי הופעות | Tour Pies Descalzos • Tour Anfibio • Tour of the Mongoose • Oral Fixation Tour • The Sun Comes Out World Tour • El Dorado World Tour |
| ערכים קשורים | Gerard Piqué • *Love Rocks Starring Shakira* • Barefoot Foundation |

| שאקירה – שירים |
| --- |
| *Magia* | "Magia" • "Lejos de tu Amor" • "Esta Noche Voy Contigo" • "Sueños" |
| *Peligro* | "Peligro" • "Brujería" • "Eres" • "Tú Serás la Historia de Mi Vida" |
| *Pies Descalzos* | "Estoy Aquí" • "Quiero" • "¿Dónde Estás Corazón?" • "Pienso en Ti" • "Pies Descalzos, Sueños Blancos" • "Un Poco de Amor" • "Antología" • "Se Quiere, Se Mata" |
| *Dónde Están los Ladrones?* | "Ciega, Sordomuda" • "Si Te Vas" • "Inevitable" • "Moscas en la Casa" • "No Creo" • "Octavo Día" • "Ojos Así" • "Tú" |
| *Laundry Service* | "Whenever, Wherever" • "Ready" • "Underneath Your Clothes" • "Rules" • "Objection" • "Fool" • "Te Dejo Madrid" • "Que Me Quedes Tú" • "The One" • "Poem to a Horse" |
| *The Pepsi EP* | "Ask for More" • "Knock On My Door" • "Inevitable" |
| *Fijación Oral, Vol. 1* | "La Tortura" • "No" • "Obtener un Sí" • "Día de Enero" • "Lo Imprescindible" • "La Pared" • "Día Especial" • "Las de la Intuición" |
| *Oral Fixation, Vol. 2* | "How Do You Do" • "Don't Bother" • "Animal City" • "Hips Don't Lie" • "Hey You" • "Illegal" • "Timor" |
| *Love in the Time of Cholera* | "Hay Amores" • "Despedida" • "Pienso en Ti" |
| *She Wolf* | "She Wolf" • "Good Stuff" • "Did It Again" • "Long Time" • "Give It Up to Me" • "Why Wait" • "Gypsy" |
| *Sale el Sol* | "Loca" • "Devoción" • "Sale el Sol" • "Rabiosa" • "Gordita" • "Antes de las Seis" • "Mariposas" • "Lo Que Más" • "Addicted to You" |
| *Shakira* | "Can't Remember to Forget You" • "You Don't Care About Me" • "Medicine" • "Loca por Ti" • "Cut Me Deep" • "Empire" • "23" • "Dare (La La La)" |
| *El Dorado* | "Me Enamoré" • "Nada" • "Chantaje" • "When a Woman" • "Amarillo" • "Perro Fiel" • "Trap" • "Coconut Tree" • "What We Said" • "Toneladas" |
| *Las Mujeres Ya No Lloran* | "Te Felicito" • "Monotonía" • "Shakira: Bzrp Music Sessions, Vol. 53" • "TQG" • "Acróstico" • "Copa Vacía" • "El Jefe" |
| השתתפות בסינגלים | "Te Lo Agradezco, Pero No" • "Beautiful Liar" • "Get It Started" • "Dançando" • "Mi Verdad" • "La Bicicleta" • "Deja Vu" • "Comme moi" • "Don't You Worry" |
| שירי צדקה | "El Ultimo Adios (The Last Goodbye)" • "I'll Stand by You" • "Somos El Mundo 25 Por Haiti" • "What More Can I Give" • "Todo Para Ti" |
| סינגלים אחרים | "Waka Waka (This Time for Africa)" • "Je l'aime à mourir" • "Try Everything" • "Clandestino" • "Tutu (Remix)" • "Me Gusta" • "Girl like Me" • "Don't Wait Up" |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 2e2758f6-c6d1-4fae-8e9f-cac72da1afe5
* MusicBrainz work: 899a7596-70e8-460f-a9fe-672e5775e375

 |